# วรรณสิงห์ ประเสริฐกุล
วรรณสิงห์ ประเสริฐกุล   เกิดในวันที่ 9 สิงหาคม พ.ศ. 2527 ที่กรุงเทพมหานคร และได้มาเติบโตที่ จังหวัดตรัง เป็นพิธีกรรายการทางโทรทัศน์ระบบดิจิทัล ช่องจีเอ็มเอ็ม 25 และทางเคเบิลทีวี นักแสดง นายแบบโฆษณา นักเขียน วีเจรายการเพลง นักดนตรี นักพัฒนาสังคม ผู้ผลิตรายการสารคดี ได้แสดงภาพยนตร์เรื่องแรก อินทรีแดง รับบท "หมวดชาติ" ซึ่งเป็นคู่ปรับของอินทรีแดง

ประวัติ
วรรณสิงห์ ประเสริฐกุล เป็นบุตรชายคนเล็กในครอบครัวอดีตแกนนำนักศึกษาเรียกร้องประชาธิปไตย เหตุการณ์ 14 ตุลาคม 2516 คือ รศ.ดร.เสกสรรค์ ประเสริฐกุล ในฐานะศิลปินแห่งชาติและอาจารย์ประจำและอดีตคณบดี คณะรัฐศาสตร์ มหาวิทยาลัยธรรมศาสตร์ ผู้เป็นบิดา กับนักเขียนรางวัลซีไรต์ คุณจิระนันท์ พิตรปรีชา ผู้เป็นมารดา มีพี่ชาย 1 คนชื่อ แทนไท ประเสริฐกุล

วัยเรียนเริ่มตั้งแต่ เด็กชายสิงห์ เมื่ออายุ 4 ขวบ ที่โรงเรียนจินตรังษี จังหวัดตรังโดยมีเลขประจำตัวคือ รหัส 70 หลังจากนั้นเด็กชายสิงห์ย้ายไปอยู่สหรัฐอเมริกากับพ่อและแม่อยู่พักหนึ่ง จากนั้นกลับเมืองไทยโดยให้คุณยายเลี้ยงที่จังหวัดตรัง แล้วจึงมาศึกษาระดับประถมตอนปลายที่โรงเรียนราชวินิต (เทเวศร์) และได้ศึกษาระดับมัธยมที่โรงเรียนสามเสนวิทยาลัย กรุงเทพมหานคร ศึกษาระดับอุดมศึกษาที่คณะเศรษฐศาสตร์ มหาวิทยาลัยธรรมศาสตร์ ภาคภาษาอังกฤษ (หลักสูตร BE หรือ Bachelor of Economics ที่ท่าพระจันทร์) ปริญญาโท สาขาการจัดการขยะพลาสติกในทะเล คณะสิ่งแวดล้อม ทรัพยากร และการพัฒนา สถาบันเทคโนโลยีแห่งเอเชีย (AIT) บิดาเป็นอาจารย์ที่มหาวิทยาลัยธรรมศาสตร์ ในคณะรัฐศาสตร์ อันเป็นที่มาให้วรรณสิงห์ศึกษาในคณะเศรษฐศาสตร์ เนื่องจากไม่ต้องการเรียนในคณะที่บิดาเป็นผู้สอน ซึ่งถือว่าเป็นการตัดสินใจที่ส่งผลในทางบวกต่อชีวิต เพราะคงอาจมีหลายประเด็นเกิดขึ้นหากศึกษาในคณะที่บิดาเป็นอาจารย์ผู้สอนเปิดประวัติ วรรณสิงห์ ประเสริฐกุล ชีวิตวัยเด็กเติบโตในจังหวัดตรัง บ้านเกิดของมารดา ด้วยการเลี้ยงดูเอาใจใส่จากคุณยาย (มารดาของจิระนันท์) ตั้งแต่เล็ก และย้ายไปอยู่กับบิดา มารดา ในต่างประเทศ เนื่องจากบิดาจบการศึกษาระดับปริญญาเอกและมารดา จบจากมหาวิทยาลัยในสหรัฐอเมริกา มหาวิทยาลัยคอร์เนลล์ และเข้ามาศึกษาต่อในกรุงเทพมหานครที่สามเสน จนเป็นนักเรียนแลกเปลี่ยนโครงการเอเอฟเอส

จุดเริ่มต้นของบทบาทนักเขียนจากบทความแรกในโครงการนักเรียนแลกเปลี่ยนเอเอฟเอส ได้เริ่มเขียนให้กับนิตยสาร แพรวสุดสัปดาห์ และมีงานด้านรายการโทรทัศน์ จนได้มีผลงานแสดงครั้งแรก ในภาพยนตร์ อินทรีแดง ต่อมาเป็นผู้ผลิตสารคดีรายการ เถื่อน Travel ออกอากาศทางช่องโทรทัศน์ระบบดิจิทัล จีเอ็มเอ็ม 25 เดินทางกว่า 70 ประเทศทั่วโลกจนถึงปัจจุบัน (กันยายน พ.ศ. 2561)

 จุดยืนทางการเมือง 
วรรณสิงห์ เป็นหนึ่งในผู้ลงชื่อคัดค้านการยุบพรรคอนาคตใหม่ คนดังมาทุกวงการ 'คัดค้านยุบอนาคตใหม่' แห่ลงชื่อหนุนแคมเปญทะลุ 3 พันแล้ว และยังสนับสนุนการประท้วงในประเทศไทย พ.ศ. 2563–2564 ‘วรรณสิงห์’โพสต์นั่งข้าง ‘มารีญา’ ในม็อบ ชั่วโมงเดียว ไลค์ครึ่งแสน แฟนคลับลุ้นหนักมาก

การศึกษา
ระดับอนุบาลและประถมตอนต้น : โรงเรียนจินตรังษี จังหวัดตรัง 

ระดับประถมตอนปลาย : โรงเรียนราชวินิต (เทเวศร์) 

ระดับมัธยมศึกษา : โรงเรียนสามเสนวิทยาลัย กรุงเทพมหานคร 

โครงการนักศึกษาแลกเปลี่ยน : มหาวิทยาลัยแมคกิล (McGill University) มอนทรีออล ประเทศแคนาดา และโครงการเอเอฟเอส เฟรโดเนีย ไฮสคูล

ระดับอุดมศึกษา : คณะเศรษฐศาสตร์ มหาวิทยาลัยธรรมศาสตร์ ภาคภาษาอังกฤษ (หลักสูตร BE ท่าพระจันทร์) 

ระดับปริญญาโท : สาขาการจัดการขยะพลาสติกในทะเล คณะสิ่งแวดล้อม ทรัพยากร และการพัฒนา สถาบันเทคโนโลยีแห่งเอเชีย (AIT)

ผลงาน
ผลงานรายการโทรทัศน์
 รายการ พื้นที่ชีวิต ช่องไทยพีบีเอส
 รายการ จีเอ็มเอ็ม นิวส์ (GMM News) ทำได้ประมาณ 10 รายการแล้ว ตั้งแต่อายุ 17 ปี 
 รายการที่สร้างชื่อเสียงคือรายการ "ยู-สกูล" (U-School) ทางเคเบิลทีวี ยูบีซี ช่อง 11 ออกอากาศทุกวันศุกร์ เวลา 2 ทุ่ม 
"เวกคลับ" (Wake Club)  กับแกรมมี่ ช่อง 5 (พ.ศ. 2544 - 2546)
 เจาะใจ ช่วง คอลัมนิสต์ โดย วรรณสิงห์ ช่อง 5, ช่อง 9(พ.ศ. 2557 - ปัจจุบัน)
 บังคับแม่เที่ยว
 เถื่อน ทราเวล ปี พ.ศ. 2560
 เถื่อน ทราเวล ปี พ.ศ. 2561
 เถื่อนDaily  ช่อง YouTube:เถื่อนChannel (พ.ศ. 2564 - ปัจจุบัน)

งานเขียน
 "ชีวิตภาคทฤษฏี" : พ.ศ. 2549
 "ใบไม้แดง" : พ.ศ. 2551
 "ตอบตามใจ" : พ.ศ. 2552
 "อักษรตัวหนา" : พ.ศ. 2553
 '"สำรวจศรัทธา" : พ.ศ. 2554
 "เถื่อนเจ็ด" : พ.ศ. 2558 7 เรื่องราวการเดินทางใน 7 สถานที่ที่น่าที่จะเสี่ยงชีวิตหรือการทำในสิ่งที่น้อยคนจะกล้าทำในสิ่งที่เขาได้นำมาเผยแพร่ถึงสิ่งที่คุณอาจเปลี่ยนแนวคิดสำหรับเรื่องดังกล่าวไปโดยสิ้นเชิง  ไม่ว่าจะเป็น ป่าแอมะซอน โรงไฟฟ้านิวเคลียร์เชอร์โนบิล การถูกปืนจ่อที่อิหร่าน กลิ่นศพในรวันดา อินเดีย เทือกเขาหิมาลัย ทะเลทรายจอร์แดน วรรณสิงห์ใช้ดินแดนเถื่อนข้างต้นเป็นเครื่องมือในการเรียนรู้ชีวิต  
 "เถื่อนแปด" : พ.ศ. 2560

ผลงานเพลง
 "ชิน ซิตี้" (Shin City) - ศิลปิน "ราโชมอน"

ผลงานภาพยนตร์
 อินทรีแดง (พ.ศ. 2553)
 ดื้อ ซ่าส์ บ้า แหก (พ.ศ. 2554)
 โปรเม อัจฉริยะต้องสร้าง (พ.ศ. 2562)

รางวัล
 "สีสันอะวอร์ดส์" ครั้งที่ 22 ประจำปี พ.ศ. 2552 เพลงบรรเลงยอดเยี่ยม  "Shin City" ศิลปิน ราโชมอน
 "เอ็กพลอเรอร์ อะวอร์ดส์ 2018 (Explorer Awards 2018) ในฐานะนักทำสารคดี วรรณสิงห์ ประเสริฐกุล กับการเดินทางและถ่ายทำเพียงคนเดียวในการทำสารคดี "เถื่อน ทราเวล" รายการสารคดีที่ออกอากาศทางโทรทัศน์ดิจิตอล จีเอ็มเอ็ม 25 มา 2 ซีซัน กับการเดินทางกว่า 70 ประเทศจนถึงปัจจุบันExplorer Awards 2018: วรรณสิงห์ ประเสริฐกุล

กิจกรรม
วรรณสิงห์มีส่วนร่วมในงานเพื่อสังคมหลากหลายด้าน ทั้งเพื่อสิทธิมนุษยชน งานร่วมช่วยเหลือเด็กผู้ลี้ภัยจากสงครามทั่วโลก โดยมีสำนักงานข้าหลวงใหญ่ผู้ลี้ภัยแห่งสหประชาชาติ (ยูเอ็นเอชซีอาร์: UNHCR) ร่วมออกบูทประชาสัมพันธ์เพื่อรับบริจาคในงาน เถื่อน ทราเวล แฟนมีท ครั้งที่ 1 ในวันเสาร์ ที่ 22 กันยายน พ.ศ. 2561 เพื่อนำยอดบริจาคไปช่วยเหลือผู้ลี้ภัยจากสงครามทั่วโลก อาทิ เช่น ซูดานใต้ อัฟกานิสถาน ซีเรีย บังคลาเทศ ซึ่งปัจจุบันมีผู้ที่ถูกบังคับให้ลี้ภัยจำนวน 68.5 ล้านคนUNHCR, the UN Refugee Agency, is a lifeline for people displaced by violence, conflict and persecution. We ensure safety and search durable solution for persons of concern. ซึ่งเป็นจำนวนผู้ลี้ภัยที่ถูกบังคับให้ออกจากบ้านของตนเอง Refugee สูงที่สุดนับตั้งแต่สงครามโลกครั้งที่ 2 ซึ่งมีจำนวนอยู่ที่ประมาณ 11-20 ล้านคน